Proiectul Bumbeşti-Livezeni va asigura energie electrică curată pentru peste 85.000 de gospodării
Finalizarea proiectului Bumbeşti-Livezeni va rezulta în integrarea în Sistemul Energetic Naţional (SEN) a unei producţii de energie electrică curată de aproximativ 259 GWh/an. Această cantitate de energie va fi suficientă pentru alimentarea a peste 85.000 de gospodării.
Va juca un rol semnificativ în reducerea emisiilor de gaze cu efect de seră cu mai mult de 200.000 de tone pe an.
Între 28 aprilie-30 aprilie, Secretarul de Stat din Ministerul Energiei, Marius Negru, a efectuat o vizită de lucru la amenajarea Hidrocentralei de la Bumbeşti Livezeni.
A fost însoțit de Bogdan Badea, CIO la Hidroelectrica, Inginerul Șef de la Uzina Târgu-Jiu, și de alți reprezentanți locali ai companiei respective.
Cu ocazia acestei vizite, la inițiativa lui Marius Negru, au fost invitați la discuții reprezentanți ai autorităților locale implicate în re-emiterea autorizației de construcție pentru amenajarea hidroenergetică Bumbeşti-Livezeni. Scopul a fost de a ajunge la un acord între părțile implicate și de a accelera procesul de autorizare.
Printre participanți s-au numărat Președintele Consiliului Județean Gorj, șeful de arhitectură al Consiliului Județean Gorj, Directorul Administrației Parcului Național Defilul Jiului, directorul de la Direcția de Avizări DRDP Timișoara, un consilier al Ministerului Energiei și doi angajați de la Rețele Banat.
Ce a decis Curtea de Apel București?
În legătură cu proiectul AHE Bumbeşti – Livezeni, Curtea de Apel București a dat câștig de cauză unor ONG-uri de mediu. A anulat autorizațiile de construcție emise de consiliile județene din Hunedoara și Gorj în data de 14 decembrie 2017. Hotărârea a fost definitivă, chiar dacă lucrările erau deja finalizate în proporție de aproximativ 90%.
Cu declararea proiectului ca fiind de utilitate publică și interes național, printr-o Hotărâre de Guvern emisă în acest an, punerea în funcțiune a amenajării devine posibilă acum. Finalizarea proiectului va aduce în Sistemul Energetic Național o producție de energie electrică curată de aproximativ 259 GWh/an.
Va fi suficientă pentru a satisface nevoile a peste 85.000 de gospodării. Va contribui la reducerea emisiilor de gaze cu efect de seră cu mai mult de 200.000 de tone pe an, a informat, miercuri, Hidroelectrica.